als_Latn dik_Latn sag_Latn
Tekstin e kam shkruar unë, ndërkohë refrenin e ka bërë Arbasi duke iu përshtat tekstit tim, ndërsa videoklipi është realizuar në Shqipëri me produksionin “Max Produktion”, ka thënë për “Zëri”, Loco, ndërsa Don Arbas thotë se për këto pak ditë që është lançuar kënga janë të kënaqur me pritjen e publikut.
“Kënga ka dal vetëm pak ditë më parë, dhe duke u bazuar në klikimet në Youtube, pastaj komentet e shumta në “Facebook” po besojmë se është duke iu pëlqyer edhe atyre ashtu siç kemi menduar edhe ne”, është shprehur Don Arbas. Arbas, i cili njëherësh është edhe kompozitor për shumë këngëtarë të tjerë, ka pohuar se nuk i pëlqen shumë daljet para publikut, më shumë e dëshiron punën prapa skenës.
“Defenitivisht më pëlqen më shumë të punoj si producent. Kjo punë më bën të ndihem më komod, sepse nuk ke të bësh shumë me publikun dhe të vraposh nëpër mbrëmje të ndryshme”, ka deklaruar ai duke veçuar se përpos suksesit të këngëve me motrën e tij, Arta Bajramin, këngët e fundit që kanë pasur sukses janë “Vibe” të kënduar nga Tuna, Dafina e 2 po 2 , kënga “ I harruar” nga Leonora Jakupi e shumë të tjera.
Loco, në përgatitje të albumit të ri
Gjatë bisedës me ta, Don Arbas ka bërë me dije se është duke punuar rreth albumeve të Arta Bajramit dhe Locos të cilat pritet të editohen në muajt e ardhshëm, ndërkaq Loco ka thënë se në albumin e tij do të këtë edhe bashkëpunime me këngëtarë të tjerë.
“Jemi duke punuar rreth këngëve të reja dhe sapo të jetë gati do ta lansojmë edhe në treg. Sigurisht se do të këtë bashkëpunime, por nuk dua të i bëj me dije para se të del albumi”, ka thënë ai.
Pavarësisht se shumë këngëtarë thonë se nuk ia vlen të realizohen albumet, ata thonë se për hir të publikut dhe simpatizuesve të tyre do të editojnë. “Për ne ndoshta është pakëz më lehtë për të punuar albume, sepse ne i realizojmë komplet këngët vet, dhe nuk shpenzojmë.
Të vetmet shpenzime janë videoklipet”, është shprehur Loco. E në fund të bisedës duhet theksuar dy këngë të Don Arbas të cilat janë kënduar nga Arta Bajrami tashmë kanë kaluar kufijtë, dhe janë huazuar nga këngëtarët ballkanikë. Për këtë çështje Don Arbas thotë se nuk ka mundur të ndërmerr asgjë për shkak se ende nuk funksionon ligi për mbrojtjen e të drejtave të autorit.
Arben Gjinaj Gazeta Zeri
als_Latn als_Latn als_Latn als_Latn als_Latn als_Latn als_Latn als_Latn als_Latn